Nadiy Masnoh

Nadiy bin Masnoh (22/10/2007 - sekarang) merupakan Yang Di-Pertua Jawatankuasa Perwakilan Tingkatan Enam (JPTE) Kebangsaan merangkap YDP JPTE Negeri Sabah sesi 2025/2026.

Beliau merupakan pelajar tingkatan enam SMK Gadong, Beaufort, Sabah.

 Latar Belakang 
Nadiy bin Masnoh yang dilahirkan di Hospital Beaufort pada tanggal 22 Oktober 2007 merupakan anak bumiputera anak negeri Sabah yang mempunyai darah Bisaya (bapa) dan Dusun (ibu). Nadiy merupakan anak bongsu dari tiga orang beradik. Beliau membesar di Kampung Meligan, Sipitang, Sabah mengikuti ayahnya yang mengajar di SK Meligan sebelum kembali ke Kampung Belagas, Gadong, Beaufort yang merupakan kampung halaman beliau. Lalu, memulakan perjalanan akademiknya di SK Gadong, SMK Gadong dan akhirnya, sekarang melanjutkan pelajaran dalam STPM di Pusat Tingkatan Enam SMK Gadong.

 Kepimpinan 
Sisi kepimpinan Nadiy mulai menyerlah apabila dilantik sebagai Pengawas Pusat Sumber di SMK Gadong ketika beliau berada di tingkatan satu. Tidak lama kemudian, beliau diangkat sebagai Pengerusi Pengawas Pusat Sumber SMK Gadong selama tiga tahun mulai 2023,2024,2025 yakni, seawal tingkatan tiga sehinggalah tingkatan lima. Dalam masa yang sama, Nadiy juga dilantik sebagai Timbalan Ketua Pelajar SMK Gadong bagi sesi 2023 sebelum dilantik sebagai Ketua Pelajar SMK Gadong bagi sesi 2024/2025.

Nadiy juga pernah menjawat jawatan Pengerusi Kelab Petanque SMK Gadong, Pengerusi PBSMM SMK Gadong, Pengerusi Kelab Rukun Negara dan Ahli Lembaga Koperasi.

Pada tanggal 11 November 2025, Nadiy Masnoh telah berjaya memenangi jawatan Yang Di-Pertua (YDP) Jawatankuasa Perwakilan Tingkatan Enam (JPTE) Kebangsaan dengan jumlah 189 undian daripada 200 lebih perwakilan Tingkatan Enam setiap negeri. Nadiy adalah pemimpin pertama dan pelopor yang memegang jawatan sebagai YDP JPTE Kebangsaan (Ketua Tingkatan Enam Malaysia). Beliau disifatkan sebagai pemimpin muda yang mesra, ramah, comel (bertubuh gempal) dengan gaya kepimpinannya berunsurkan kasih sayang dan intelektualis.

 Penglibatan dalam Dunia Kesusasteraan 
Beliau pernah mewakili Malaysia dalam Festival Temu Karya Serumpun Antarabangsa 2025 yang berlangsung di Jember, Indonesia. Karya sajaknya seperti: Peribadi Madukara, Taman Tamadun, Sungai Kehidupan, Buana Berbayu Nila & Bayu Mengalun Kuasa Menghancur telah berjaya dibukukan dalam Antologi Semesta Ingatan: Trauma dan Imaji Kebebasan.

 Penglibatan dalam Dunia Seni Orator 
Selain itu, Nadiy juga bergiat dalam dunia seni orator. Selama tiga tahun, beliau telah berentap di pentas negeri Sabah dalam pertandingan Bahas Ala Parlimen dan Debat Generasi Madani semenjak tingkatan tiga. Bahkan, pada tahun 2025, Nadiy telah berjaya mewakili Sabah dalam pertandingan Forum Remaja Madani Kebangsaan 2025 dan mendapat tempat ketiga. 

 Penglibatan dalam Dunia Persuratan 
Dalam masa yang sama, Nadiy pernah menjadi Kolumnis bagi Kompasiana.com. Beliau masih aktif menulis dalam kolumnya. Antara kolum popular beliau adalah, KOLUM | Polemik Pendidikan: Pentakrifan Semula Pembentukan Karakter, KOLUM | Ilusi Demokrasi & KOLUM | Hegemoni KDMR Pasca 1994 dan banyak lagi. Kelazimannya, penulisannya bersifat akademik, kritik dan dicerakinkan dengan baik. Selain di Kompasiana.com, Nadiy juga sering menerbitkan artikel dengan Dewan Bahasa dan Pustaka (DBP) melalui Tunas Cipta, Majalah Dewan Sastera & Majalah Dewan Siswa.